Чэмпіянат Эўропы па футболе 2012 году

**Чэмпіянат Эўропы па футболе 2012 году** — 14-ы чэмпіянат Эўропы па футболе, які адбываўся ў Польшчы ды Ўкраіне з 8 чэрвеня па 1 ліпеня 2012 году. Гульні праходзілі ў 8 гарадах: Варшава, Гданьск, Данецк, Кіеў, Львоў, Познань, Уроцлаў, Харкаў. Гэта трэці турнір у гісторыі эўрапейскіх нацыянальных футбольных першынстваў, гаспадарамі якога зьяўляліся адразу дзьве краіны. Першым стаў чэмпіянат Эўропы 2000 году, праведзены ў Бэльгіі й Нідэрляндах, другім — чэмпіянат Эўропы 2008 года, праведзены ў Аўстрыі й Швайцарыі.

Цырымонія лёсаваньня фінальнай часткі чэмпіянату Эўропы 2012 году была праведзена ў Кіеве, у Нацыянальным палацы культуры й мастацтваў Украіны 2 сьнежня 2011 году. Гэты чэмпіянат стаў апошнім, у фінальным раундзе якога прынялі ўдзел 16 камандаў. Пачынаючы з Эўра-2016, колькасьць камандаў будзе павялічана да 24.

## Фінальны турнір
### Лёсаваньне
Лёсаваньне разьмеркаваньня камандаў на групавы этап фінальнага турніру адбылася 2 сьнежня 2011 году ў 19:00 па мясцовым часе ў Кіеве, у Нацыянальным палацы мастацтваў «Украіна». Перад лёсаваньнем каманды, якія прайшлі ў фінальны турнір, былі разьмеркаваны па кошыках наступным чынам:

Першыя пазыцыі ў *групе A* й у *групе D* займаюць каманды краінаў, якія арганізуюць правядзеньне чэмпіянату, то бок Польшчы й Украіны адпаведна. Лёсаваньне пачалася з *Кошыка 1*, каб запоўніць першую пазыцыю ў *групе B* і ў *групе C*. Затым прайшло лёсаваньне для *Кошыка 4*, зь якога па адной камандзе было пасьлядоўна разьмеркавана ў кожную групу, ад *групы A* да *групы D*. Затым гэтая ж працэдура паўтарылася для *Кошыка 3* і нарэшце для *Кошыка 2*. Пазыцыя кожнай каманды ў ейнай групе (2, 3 ці 4) таксама вызначылася падчас лёсаваньня.

У рамках гэтай цырымоніі быў прадстаўлены афіцыйны мяч Чэмпіянату Эўропы па футболе 2012 году.

### Склады камандаў

Згодна з рэглямэнтам, склады камандаў-удзельніц чэмпіянату былі абвешчаныя за дзесяць дзён да першага матчу турніру. Усяго ў заяўку галоўныя трэнэры маглі ўнесьці 23 футбалісты, уключаючы трох брамнікаў. Замена сур’ёзна траўмаваных гульцоў дазваляецца за 24 гадзіны перад першай гульнёй на чэмпіянаце.

## Стадыёны

## Схема турніру
На першым этапе 16 камандаў былі падзеленыя на 4 групы па 4 каманды. Па дзьве найлепшыя каманды зь якіх выйшлі ў чвэрцьфінал. Чвэрцьфіналы, паўфіналы і фінал складаюцца з аднаго матчу па алімпійскій сыстэме.

## Групавы этап
### Група A

### Група B

### Група C

### Група D

## Плэй-оф

:¹ — матч завершыўся ў сэрыі пэнальці

### 1/4 фіналу

### 1/2 фіналу

### Фінал

## Квіткі
Продаж квіткоў на футбольны матч у пэрыяд правядзеньня чэмпіянату ажыцьцяўляецца па прад’яўленьні дакумэнту, які засьведчвае асобу, з абавязковым указаньнем у квітку прозьвішча, імя асобы й прад’яўленага дакумэнту й ягонага нумару. Права продажу, перадачы й выкарыстаньня квіткоў на любое мерапрыемства УЭФА належыць прызначанай асобе, упаўнаважанаму ад Зьвязу эўрапейскіх футбольных асацыяцыяў кампаніі й ейнымі супрацоўнікамі.

На матчы надрукавана 1,4 мільёну квіткоў коштам ад 30 да 600 эўра. Як паведаміла УЭФА 1 лютага 2011 году, усе квіткі, пушчаныя ў вольны продаж, то бок 75 адсоткаў, будуць прадавацца толькі на сайце УЭФА й толькі па безнаяўным разьліку праз Інтэрнэт і толькі да канца сакавіка 2012 году. Пазьней квіткі прадавацца ня будуць. Жыхарам гарадоў, дзе праводзяцца матчы, вылучаецца ў продаж па 2 тысячы квіткоў на горад на адзін матч. Першым чалавекам, які заказаў сабе квіток на чэмпіянат, стаў 1 лютага 2011 году грамадзянін Паўднёвай Карэі.

## Крыніцы

## Вонкавыя спасылкі

* Афіцыйны сайт
* Афіцыйны ўкраінскі інфармацыйны цэнтар